A murit chiar în timp ce oficia slujba de Înviere. La ce mânăstire s-a întâmplat.
Mănăstirea Frăsinei este singura mănăstire ortodoxă din România unde femeile nu au voie să intre, se arată în descrierea pe pagina de Facebook a lăcașului. Mănăstirea este în comuna Muereasca, județul Vâlcea. Părintele Ieromonah Daniil avea 92 de ani.
Părintele Ieromonah Daniil de la Mănăstirea Frăsinei a murit în timp ce oficia slujba de Înviere.Anunțul a fost făcut pe Facebook: "Cu mare durere, vă spunem că Părintele Ieromonah Daniil de la Mănăstirea Frăsinei a adormit întru Domnul, chiar în timp ce săvârșea sfânta slujbă despre patimile, moartea și Învierea Domnului nostru Iisus Hristos…Râu de lacrimi, la trecerea Sfinției Sale în veșnicie! A fost atât de bun, de blând, de milostiv… Simt, și acum, mângâierea mâinii sale pe creștet, întru binecuvântare… Îi văd privirea senină… Îi ascult glasul duios…Dumnezeu să-ți poarte sufletul pe drum luminat în Împărăția Sa, sfinte părinte!".Și pe un grup Facebook denumit "Manastirea Frasinei" curg mesajele de condoleanțe."Dumnezeu să-l odihnească! De la dânsul a primit mama ultima împărtășanie înainte de moarte!", "Odihnă veșnică! Dumnezeu să-l ierte și să-l odihnească în liniște și pace!" sau "Bunul Dumnezeu să-l odihnească cu drepții! Sârguitor pentru Dumnezeu și semeni pe acest pământ, va avea mare răsplata în Ceruri!" – sunt doar câteva mesaje postate pe grupul respectiv.Mănăstirea Frăsinei este singura mănăstire ortodoxă din România unde femeile nu au voie să intre, se arată în descrierea pe pagina de Facebook a lăcașului.Mănăstirea este în comuna Muereasca, județul Vâlcea.Părintele Ieromonah Daniil avea 92 de ani.